06/02/2019 | Administración LocalMunicipal
Oroso
Aprobación das bases do Concurso de disfraces Entroido Oroso 2019

ASUNTO: PUBLICACIÓN BASES “CONCURSO DE DISFRACES ENTROIDO OROSO 2019” Por acordo do Pleno da Corporación de data 31 de xaneiro de 2019 aprobáronse as seguintes bases para a participación no “Concurso de disfraces Entroido Oroso 2019”, que de conformidade co artigo 17 da Lei 38/2003 de subvencións son obxecto de publicación: BASES “CONCURSO DE DISFRACES ENTROIDO OROSO 2019” Primeira.–OBXECTO. De conformidade co previsto na Lei 38/2003 de subvencións, constitúe o obxecto das presentes bases a regulación do concurso que figura recollida no ANEXO II apartado 1 para satisfacer os motivos de interese público previstos no apartado 2 do devandito ANEXO II. Segunda.–CRÉDITO ORZAMENTARIO. Os premios previstos nestas bases imputarase contra a partida orzamentaria prevista no ANEXO II apartado 3 destas bases. Terceira.– BENEFICIARIOS. Poderán ser beneficiarios dos premios previstos nestas bases tódalas persoas, así como as agrupacións de persoas físicas e xurídicas sen personalidade xurídica constituídas para a consecución dos fins sinalados coma obxecto de premio, e que cumpran os seguintes requisitos xerais, ademais dos específicos previstos no Anexo II apartado 4: a) Non estar incursas en ningún dos casos previstos no artigo 13.2 da Lei xeral de subvencións. b) Non ter co concello débedas ou sancións tributarias en período executivo, salvo que se trate de débedas ou sancións tributarias que se atopen aprazadas, fraccionadas o cuxa execución estivese suspendida. c) Non ter pendente de xustificar subvención concedida polo concello. Aquelas persoas menores de idade ou que non teñan plena capacidade de obrar que desexen participar deberán facelo sempre coa preceptiva autorización do titular da patria potestade ou tutela, segundo modelo anexo a estas bases. Cuarta.–RÉXIME DE CONCESIÓN DOS PREMIOS. Os premios outorgaranse, previa petición a instancia do solicitante, con cargo ó orzamento da Corporación mediante procedemento de concorrencia competitiva. O seu outorgamento será motivado e os seus importes non poderán ser revisados ni ampliados. O importe dos premios a conceder non superará o presupostado no Orzamento Xeral da Corporación para cada exercicio orzamentario. O importe e categorías dos premios de cada concurso aparece relacionado no Anexo II apartado 7 destas bases. Quinta.–PUBLICIDADE E PRAZO DE PRESENTACIÓN DE SOLICITUDES. Unha vez aprobadas as presentes bases, serán obxecto de publicación íntegra no «Boletín Oficial» da provincia de A Coruña. Unha vez publicadas as bases, mediante resolución da Alcaldía-Presidencia aprobarase a convocatoria que remitirase á Base Nacional de Datos de Subvencións, publicándose extracto da mesma no «Boletín Oficial» da provincia de A Coruña por conduto, o cal conterá coma mínimo: 1.º) Obxecto.2.º) Beneficiarios.3.º) Data da publicación das bases reguladoras no Boletín Oficial da Provincia.4.º) Prazo de presentación de solicitudes.5.º) Identidade do Xurado. As solicitudes presentaranse no prazo establecido na resolución de convocatoria, segundo o previsto no ANEXO II apartado 6, contados a partires da publicación do extracto da convocatoria no BOP. Sexta.–DOCUMENTACIÓN. A documentación que se deberá acompañar é a seguinte: – Solicitude, segundo modelo que se acompaña no anexo I, firmada polos interesados, ou por quen teña conferida a delegación debidamente acreditada no que se inclúe declaración responsable na que se acredite encontrarse ó corrente das súas obrigacións fiscais con este Concello, e a facenda pública e estatal, así coma a seguridade social e de que o(s) solicitante(s) non se atopa(n) en ningún dos casos de prohibición para obter subvencións establecidas no artigo 13 da Lei xeral de subvencións. – Aqueles outros sinalados no Anexo II no apartado 5 para este concurso. Sétima.–LUGAR DE PRESENTACIÓN DE SOLICITUDES. As solicitudes e no seu caso documentación adicional deberanse entregar: 1.º) No Rexistro Municipal do concello, en horario de 8:30 a 14:00 horas os días laborables.2.º) Nas oficinas de correos nos termos previstos no RD 1829/1999 no seu artigo 31.3.º) Na Sede Electrónica Municipal ( https://sede.oroso. gal/ ). No suposto de que conformidade co previsto no Anexo II apartado 5 fose necesario presentar documentación adicional, ademais da solicitude de participación, e pola súa natureza non fose posible entregala a través da Sede Electrónica, esta deberá entregarse necesariamente no Rexistro Municipal ou no seu caso Oficinas de Correos no prazo máximo de presentación de solicitudes. Neste último caso o xustificante da data de imposición do envío na oficina de correos remitirase aos números de fax previstos no Anexo II apartado ata o día límite de presentación de solicitudes. Sen a concorrencia de ambos os requisitos non será admitida a documentación adicional, se é recibida por este organismo con posterioridade á data de terminación do prazo. Porén, logo de transcorrer os 5 días hábiles seguintes á data indicada sen recibirse a documentación adicional non será admitidas en ningún caso. Do mesmo xeito, poderase presentar a documentación adicional polos medios establecidos no Anexo II apartado 5 de cada concurso. Oitava.–PROCEDEMENTO DE CONCESIÓN. O procedemento a seguir será o regulado no Capítulo II do Título I da Lei 38/2003 de subvencións mediante un procedemento de concorrencia competitiva, cas seguintes especialidades: a) O órgano de instrución sinalado na lei será a Concellería delegada da área correspondente para cada concurso sinalado no Anexo II apartado 9 destas bases. b) O órgano colexiado encargado de avaliar aos concursantes atendendo aos criterios previstos no Anexo II apartado 11, estará formada por un xurado imparcial cuxa composición figura no Anexo II apartado 10 destas bases e cuxo nomeamento farase pola Alcaldía-Presidencia na convocatoria. Actuará coma secretario do mesmo persoal funcionario ou laboral da corporación ou da Mancomunidade de Municipios de Ordes debidamente capacitado. O réxime xurídico e de funcionamento do xurado será o disposto nos artigos 15 a 18 da Lei 40/2015, do 1 de outubro, do Réxime Xurídico do Sector Público. Os membros do xurado deberán coidar de respectar as causas de abstención previstas no artigo 23.2 da Lei 39/2015, comunicando por escrito á Alcaldía-Presidencia de xeito inmediato unha vez teñan coñecemento da existencia de calquera causa en que incorresen. Do mesmo xeito os membros do xurado poderán ser obxecto de recusación polos concursantes en calquera momento do procedemento por incorrer en causa de abstención. Na acta redactada de avaliación de candidaturas deberá recollerse coma mínimo: a. Baremación de todos os concursantes mediante o sistema previsto, por orde de maior a menor puntuación e por categoría. b. Proposta dos premiados por categoría. c) Unha vez recibida a proposta do xurado, o órgano instrutor procederá a: a. Solicitar os correspondentes informes dos servizos municipais da: I. Non concorrencia dos premiados nalgunha das circunstancias previstas na base terceira para obter subvencións e que foron obxecto de declaración responsable, mediante a petición dos certificados telemáticos á Axencia Tributaria e Seguridade Social, así como a consulta na Base de Datos Nacional de Subvencións e contabilidade municipal. II. Cumprimento dos requisitos adicionais previstos no Anexo de cada concurso. b. Requirir aos premiados para que no prazo de dez días hábiles aporten a seguinte documentación: I. No suposto de pagos de premios en metálico, a aportación dun certificado de número de conta da entidade bancaria cuxo titular será o premiado ou o seu representante legal. II. Cando se trate de premios en especie que non sexan divisibles, anexo de outorgamento de representación ante o concello de Oroso para cobro de premios en especie dos premiados. III. Acreditación da identidade e no seu caso representación legal dos premiados:  As persoas físicas mediante a aportación do DNI.  Os titores ou titulares da patria potestade dos premiados minores de idade ou incapacitados, mediante a aportación do libro de familia, sentencia xudicial ou título suficiente que acredite a representación.  No suposto de seres unha asociación ou entidade con personalidade xurídica, acreditación de poder ou nomeamento para actuar en nome e representación da entidade. d) O órgano instrutor á vista do expediente e do informe do xurado, formulará a proposta definitiva de resolución de concesión dos premios en favor de aqueles premiados que acreditasen o cumprimento das bases e aportasen a documentación requirida, ou no seu defecto, aos concursantes coa seguinte maior puntuación segundo a baremación feita polo xurado que cumprisen co disposto nesta base. e) A Alcaldía-Presidencia será o órgano competente para unha vez vista a proposta de resolución e a fiscalización da intervención municipal, resolver mediante acordo motivado. A notificación dos actos de tramitación e resolución de concesión dos premios será publicada no taboleiro de anuncios e a páxina web do Concello, medio exclusivo de notificación de conformidade co disposto no artigo 45.1 b) da Lei 39/2015, de 1 de outubro, do Procedemento Administrativo Común das Administracións Públicas. Novena.–PAGO DOS PREMIOS. O pago de premios en metálico concedidos farase efectivo mediante transferencia bancaria ao número de conta indicado polos premiados. No momento do pago practicarase as oportunas retencións segundo a normativa tributaria vixente. O pago de premios en especie previstos farase de xeito indirecto ao provedor elixido polo concello, para o cal os premiados estarán obrigados á sinatura do recibín das autorizacións ou vales necesarios para a retirada dos produtos, así como a entrega á empresa subministradora designada polo Concello dos vales contra a entrega dos produtos obxecto do premio. No suposto de premios compartidos por unha pluralidade de persoas, salvo disposición expresa en contra do Anexo II regulador de cada concurso, o pago ratearase a partes iguais entre todos os premiados que cumprisen o disposto nestas bases e aportasen a documentación requirida. Cando se trate de premios en especie que non sexan divisibles, o premio entregarase a un dos premiados previo acordo do resto. Décima.–DEREITOS DE PROPIEDADE INTELECTUAL E DATOS DE CARÁCTER PERSOAL. A participación no concurso previstos nestas bases implica polos participantes a aceptación incondicionada das seguintes cláusulas: 1.º) No suposto de concursos que impliquen a creación ou representación de obras literarias e artísticas, a cesión en modalidade non exclusiva ao concello de Oroso de xeito gratuíto dos seguintes dereitos de explotación: a) Reprodución. b) Distribución. c) Comunicación pública. d) Publicación.2.º) A autorización ao concello para a publicación na páxina web, redes sociais e publicacións da súa titularidade do nome e apelidos dos concursantes e premiados, así coma fotografías e vídeos dos mesmos nos actos de entrega de premios ou na participación nas actividades culturais, deportivas, lúdicas etc. obxecto do concurso.3.º) A publicación dos datos persoais dos premiados e importe dos mesmos na Base de Datos Nacional de Subvencións de conformidade coa lexislación vixente. Undécima.–INSPECCIÓN E CONTROL. O concello poderá realizar as comprobacións que estime oportunas respecto das actividades premiadas e terá acceso a toda a documentación xustificativa das mesmas, así como a requirir aos premiados nos termos que precise todo elo de conformidade co disposto no Título III da Lei 38/2003. Duodécima.–INFRACCIÓNS E SANCIÓNS. O réxime de infraccións e sancións será o establecido no Título IV da Lei 38/2003. O incumprimento parcial ou total das condicións establecidas, a desviación do premio para actividades ou conceptos no estimados no proceso de tramitación e resolución, o incumprimento da obriga de xustificación, a duplicidade de subvencións para un mesmo programa, sempre que non sexan complementarias con cargo a créditos de outras Administracións Públicas, constituirán causa determinante para a revogación do premio concedido, coa seguinte devolución dos créditos obtidos. Igualmente, o falseamento ou ocultación dos datos esixidos nas correspondentes convocatorias, así como a aplicación da prestación a fins distintos dos previstos, dará lugar á cancelación do premio e a obriga do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a súa cobranza no previsto no Regulamento Xeral de Recadación. Décimo terceira.–COMPROMISOS. As persoas que resulten beneficiarias dos premios se comprometen a: – Comunicar ó Concello por escrito, cando proceda, a obtención de premios, subvencións ou axudas para a mesma finalidade procedentes de calquera administración ou ente público. – Comunicar ó concello, por escrito, as modificacións da situación, condición ou circunstancias que motivaron a concesión. – Autorizar ó Concello a obter por medios telemáticos os certificados correspondentes de atoparse ó corrente de obrigas tributarias, coa seguridade social. DISPOSICIÓN ADICIONAL En o non previsto nestas bases será de aplicación a Lei 38/2003 de subvencións, regulamento xeral de subvencións a Lei reguladora das Bases do Réxime Local e a Lei de Facendas Locais. Oroso, 1 de febreiro de 2019. O alcalde Manuel Mirás Franqueira